Document ID: 32001R1096

Κανονισμός (ΕΚ) αριθ. 1096/2001 της Επιτροπής
της 5ης Ιουνίου 2001
για την τροποποίηση των κανονισμών (ΕΚ) αριθ. 1143/98, (ΕΚ) αριθ. 1081/1999, (ΕΚ) αριθ. 1128/1999 και (ΕΚ) αριθ. 1247/1999 στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 32 παράγραφος 1,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, που καταρτίστηκε κατόπιν των διαπραγματεύσεων του άρθρου XXIV.6 της GATT(2), και ιδίως το άρθρο 1 παράγραφος 1,
Εκτιμώντας τα ακόλουθα:
(1) Με τους κατωτέρω κανονισμούς θεσπίζονται οι κανόνες για τη διαχείριση των δασμολογικών ποσοστώσεων ζώντων βοοειδών:
- ο κανονισμός (ΕK) αριθ. 1143/98 της Επιτροπής, της 2ας Ιουνίου 1998, για καθορισμό των λεπτομερειών εφαρμογής για δασμολογική ποσόστωση αγελάδων και δαμάλεων, άλλων πλην των προοριζομένων για σφαγή, ορισμένων ορεσίβιων φυλών καταγωγής τρίτων χωρών και για τροποποίηση του κανονισμού (ΕΚ) αριθ. 1012/98(3), όπως τροποποιήθηκε από τον κανονισμό (ΕΚ) αριθ. 1081/1999(4),
- ο κανονισμός (ΕΚ) αριθ. 1081/1999 της Επιτροπής, της 26ης Μαΐου 1999, για το άνοιγμα και τον τρόπο διαχείρισης των δασμολογικών ποσοστώσεων εισαγωγής ταύρων, αγελάδων και δαμάλεων, άλλων πλην των προοριζομένων προς σφαγή, ορισμένων αλπικών και ορεσίβιων φυλών και για την κατάργηση του κανονισμού (ΕΚ) αριθ. 1012/98 και την τροποποίηση του κανονισμού (ΕΚ) αριθ. 1143/98,
- ο κανονισμός (ΕΚ) αριθ. 1128/1999 της Επιτροπής, της 28ης Μαΐου 1999, περί θεσπίσεως των λεπτομερειών εφαρμογής για δασμολογική ποσόστωση μόσχων βάρους το πολύ 80 χιλιογράμμων καταγωγής ορισμένων τρίτων χωρών(5), όπως τροποποιήθηκε από τον κανονισμό (ΕΚ) αριθ. 2857/2000(6),
- ο κανονισμός (ΕΚ) αριθ. 1247/1999 της Επιτροπής, της 16ης Ιουνίου 1999, περί θεσπίσεως των λεπτομερειών εφαρμογής για δασμολογική ποσόστωση ζώντων ζώων του βοείου είδους, βάρους 80 έως 300 χιλιογράμμων, καταγωγής ορισμένων τρίτων χωρών(7), όπως τροποποιήθηκε από τον κανονισμό (ΕΚ) αριθ. 2857/2000.
(2) Για την κατανομή των ποσοστώσεων θα πρέπει να εφαρμοστεί η μέθοδος που προβλέπεται στο άρθρο 32 παράγραφος 2 τρίτη περίπτωση του κανονισμού (ΕΚ) αριθ. 1254/1999, ενώ παράλληλα θα αποφεύγονται οι διακρίσεις μεταξύ των ενδιαφερόμενων εμπορευόμενων. Είναι επομένως σκόπιμο να διευρυνθεί η πρόσβαση στις υπόψη πόσοστώσεις για τους αποκαλούμενους "νεοεμφανιζόμενους" εμπορευόμενους.
(3) Ο αριθμός των "νεοεμφανιζόμενων" εμπορευόμενων, οι οποίοι υποβάλλουν την αίτηση τους στο πλαίσιο ορισμένων δασμολογικών ποσοστώσεων, αυξάνεται σημαντικά. Συνεπώς, πρέπει να ενισχυθεί το κριτήριο της πρόσβασης όσον αφορά τις συναλλαγές ζώντων ζώων.
(4) Η κρίση της ΣΕΒ και ο αφθώδης πυρετός έχουν ως αποτέλεσμα τη διατάραξη του εμπορίου των ζώων. Συνεπώς, για τους παραδοσιακούς εμπορευόμενους και για τους νεοεμφανιζόμενους εμπορευόμενους κρίνεται σκόπιμο να καθοριστούν περίοδοι αναφοράς που λήγουν πριν από την εμφάνιση των κρίσεων αυτών.
(5) Για την αποφυγή της κερδοσκοπίας, πρέπει:
- να καθοριστεί εγγύηση για τα δικαιώματα εισαγωγής,
- να αποκλεισθεί η δυνατότητα μεταβίβασης των πιστοποιητικών εισαγωγής.
(6) Προκειμένου να υποχρεωθεί ο εμπορευόμενος να ζητήσει πιστοποιητικά εισαγωγής για όλα τα δικαιώματα εισαγωγής που του έχουν παραχωρηθεί, είναι σκόπιμο να καθοριστεί ότι η εν λόγω υποχρέση αποτελεί πρωτογενή απαίτηση κατά την έννοια του κανονισμού (ΕΟΚ) αριθ. 2220/85 της Επιτροπής, της 22ας Ιουλίου 1985, για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα(8), όπως τροποποιήθηκε τελευταία από τον κανονισμό (ΕΚ) αριθ. 1932/1999(9).
(7) Είναι επομένως αναγκαίο να τροποποιηθούν οι διατάξεις των κανονισμών που μνημονεύονται στην αιτιολογική σκέψη 1.
(8) Λαμβάνοντας υπόψη τις ημερομηνίες υποβολής των αιτήσεων δικαιωμάτων εισαγωγής, επιβάλλεται η άμεση εφαρμογή του παρόντος κανονισμού.
(9) Η επιτροπή διαχείρισης βοείου κρέατος δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1143/98 τροποποιείται ως εξής:
1. Στο άρθρο 2, η παράγραφος 1 αντικαθίσταται από το ακόλουθο κείμενο: "1. Η ποσόστωση που αναφέρεται στο άρθρο 1 παράγραφος 1 υποδιαιρείται σε δύο μέρη: 70 %, δηλαδή 4900 κεφαλές, και 30 %, δηλαδή 2100 κεφαλές, αντιστοίχως.
α) Το πρώτο τμήμα που ισούται με 70 %, κατανέμεται μεταξύ των εισαγωγέων της Κοινότητας οι οποίοι μπορούν να αποδείξουν ότι εισήγαγαν ζώα στο πλαίσιο της ποσόστωσης με αύξοντα αριθμό 09.4563 κατά τη διάρκεια των 36 μηνών που προηγούνται του εν λόγω έτους εισαγωγής.
Με την επιφύλαξη των διατάξεων του πρώτου εδαφίου, τα κράτη μέλη δύνανται να δεχθούν ως ποσότητα αναφοράς τα δικαιώματα εισαγωγής του προηγούμενου έτους που δεν χορηγήθηκαν λόγω διοικητικού λάθους που διαπράχθηκε από τον αρμόδιο εθνικό οργανισμό, τα οποία όμως δικαιούταν ο εισαγωγέας.
β) Το δεύτερο τμήμα, που ισούται με 30 %, θα διατεθεί για τους εισαγωγείς που δύνανται να αποδείξουν ότι εισήγαγαν από τρίτες χώρες, κατά τους δώδεκα μήνες που προηγούνται του εν λόγω έτους εισαγωγής, τουλάχιστον 75 ζώντα ζώα του βοείου είδους που υπάγονται στον κωδικό ΣΟ 0102.
Ωστόσο, για το έτος εισαγωγής που αρχίζει την 1η Ιουλίου 2001 και λήγει στις 30 Ιουνίου 2002, η περίοδος αναφοράς που αναφέρεται στο στοιχείο α) πρώτο εδάφιο αρχίζει την 1η Ιουλίου 1997 και λήγει στις 30 Ιουνίου 2000 και εκείνη που αναφέρεται στο στοιχείο β) αρχίζει την 1η Ιουλίου 1999 και λήγει στις 30 Ιουνίου 2000."
2. Μετά το άρθρο 5, παρεμβάλλεται το ακόλουθο άρθρο 5α: "Άρθρο 5α
1. Η εγγύηση για τα δικαιώματα εισαγωγής καθορίζεται σε 3 ευρώ ανά κεφαλή. Πρέπει να κατατίθεται στην αρμόδια αρχή από κοινού με την αίτηση παραχώρησης δικαιωμάτων εισαγωγής.
2. Για τη χορηγούμενη ποσότητα πρέπει να ζητούνται πιστοποιητικά εισαγωγής. Η υποχρέωση αυτή αποτελεί πρωτογενή απαίτηση κατά την έννοια του άρθρου 20 παράγραφος 2 του κανονισμού (ΕΟΚ) αριθ. 2220/85.
3. Εάν η απόφαση της Επιτροπής σχετικά με την παραχώρηση δικαιωμάτων σύμφωνα με το άρθρο 5 συνεπάγεται τον καθορισμό ποσοστού μείωσης, η συνιστώμενη εγγύηση αποδεσμεύεται για τα δικαιώματα εισαγωγής που υπερβαίνουν τα χορηγούμενα δικαιώματα."
3. Στο άρθρο 6 προστίθεται η ακόλουθη παράγραφος 7: "7. Κατά παρέκκλιση από το άρθρο 9 παράγραφος 1 του κανονισμού (ΕΟΚ) αριθ. 1291/2000 της Επιτροπής(10), τα πιστοποιητικά εισαγωγής που εκδίδονται στο πλαίσιο του παρόντος κανονισμού δεν είναι μεταβιβάσιμα και δεν παρέχουν δικαίωμα για τη δασμολογική ποσόστωση παρά μόνον εάν αφορούν ονόματα ίδια με εκείνα που εμφαίνονται στις διασαφήσεις θέσης σε ελεύθερη κυκλοφορία που τα συνοδεύουν."
Άρθρο 2
Ο κανονισμός (ΕΚ) αριθ. 1081/1999 τροποποιείται ως εξής:
1. Στο άρθρο 2, η παράγραφος 1 αντικαθίσταται από το ακόλουθο κείμενο: "1. Οι δύο ποσότητες των ποσοστώσεων που αναφέρονται στο άρθρο 1 παράγραφος 1 υποδιαιρούνται σε δύο μέρη: 70 %, δηλαδή 3500 κεφαλές, και 30 %, δηλαδή 1500 κεφαλές, καθεμία.
α) Το πρώτο τμήμα της κάθε ποσόστωσης που ισούται με 70 %, κατανέμεται μεταξύ των εισαγωγέων της Κοινότητας οι οποίοι μπορούν να αποδείξουν ότι εισήγαγαν ζώα στο πλαίσιο της ποσόστωσης με αύξοντα αριθμό 09.00001 ή/και 09.00003 κατά τη διάρκεια των 36 μηνών που προηγούνται του εν λόγω έτους εισαγωγής.
Με την επιφύλαξη των διατάξεων του πρώτου εδαφίου, τα κράτη μέλη δύνανται να δεχθούν ως ποσότητα αναφοράς τα δικαιώματα εισαγωγής του προηγούμενου έτους που δεν χορηγήθηκαν λόγω διοικητικού λάθους που διαπράχθηκε από τον αρμόδιο εθνικό οργανισμό, τα οποία όμως δικαιούταν ο εισαγωγέας.
β) Το δεύτερο τμήμα κάθε ποσόστωσης που ισούται με 30 %, θα διατεθεί για τους εισαγωγείς που δύνανται να αποδείξουν ότι εισήγαγαν από τρίτες χώρες, κατά τους δώδεκα μήνες που προηγούνται του εν λόγω έτους εισαγωγής, τουλάχιστον 75 ζώντα ζώα του βοείου είδους που υπάγοντατ στον κωδικό ΣΟ 0102.
Ωστόσο, για το έτος εισαγωγής που αρχίζει την 1η Ιουλίου 2001 και λήγει στις 30 Ιουνίου 2002, η περίοδος αναφοράς που αναφέρεται στο στοιχείο α) πρώτο εδάφιο αρχίζει την 1η Ιουλίου 1997 και λήγει στις 30 Ιουνίου 2000 και εκείνη που αναφέρεται στο στοιχείο β) αρχίζει την 1η Ιουλίου 1999 και λήγει στις 30 Ιουνίου 2000."
2. Μετά το άρθρο 5, παρεμβάλλεται το ακόλουθο άρθρο 5α: "Άρθρο 5α
1. Η εγγύηση για τα δικαιώματα εισαγωγής καθορίζεται σε 3 ευρώ ανά κεφαλή. Πρέπει να κατατίθεται στην αρμόδια αρχή από κοινού με την αίτηση παραχώρησης δικαιωμάτων εισαγωγής.
2. Για τη χορηγούμενη ποσότητα πρέπει να ζητούνται πιστοποιητικά εισαγωγής. Η υποχρέωση αυτή αποτελεί πρωτογενή αίτηση κατά την έννοια του άρθρου 20 παράγραφος 2 του κανονισμού (ΕΟΚ) αριθ. 2220/85.
3. Εάν η απόφαση της Επιτροπής σχετικά με την παραχώρηση δικαιωμάτων σύμφωνα με το άρθρο 5 συνεπάγεται τον καθορισμό ποσοστού μείωσης, η συνιστώμενη εγγύηση, αποδεσμεύεται για τα δικαιώματα εισαγωγής που υπερβαίνουν τα χορηγούμενα δικαιώματα."
Άρθρο 3
Ο κανονισμός (ΕΚ) αριθ. 1128/1999 τροποποιείται ως εξής:
1. Στο άρθρο 2 παράγραφος 3 προστίθεται το ακόλουθο εδάφιο: "Ωστόσο, για το έτος εισαγωγής που αρχίζει την 1η Ιουλίου 2001 και λήγει στις 30 Ιουνίου 2002 η περίοδος αναφοράς που αναφέρεται στο στοιχείο α) πρώτο εδάφιο αρχίζει την 1η Ιουλίου 1997 και λήγει στις 30 Ιουνίου 2000 και εκείνη που αναφέρεται στο στοιχείο β) αρχίζει την 1η Ιουλίου 1999 και λήγει στις 30 Ιουνίου 2000."
2. Το άρθρο 4 παράγραφος 2 πρώτο εδάφιο αντικαθίσταται από το ακόλουθο κείμενο: "Για τους σκοπούς εφαρμογής του άρθρου 2 παράγραφος 3 στοιχείο α) πρώτο εδάφιο, οι εμπορευόμενοι υποβάλλουν, στις αρμόδιες αρχές την αίτηση εισαγωγής, συνοδευόμενη από την απόδειξη που αναφέρεται στο άρθρο 2 παράγραφος 6, το αργότερο μέχρι τις 21 Ιουνίου που προηγείται του επίμαχου έτους εισαγωγής."
3. Το άρθρο 4 παράγραφος 3 αντικαθίσταται από το ακόλουθο κείμενο: "3. Για τους σκοπούς εφαρμογής του άρθρου 2 παράγραφος 3 στοιχείο β), οι αιτήσεις δικαιωμάτων εισαγωγής εκ μέρους των εμπορευομένων πρέπει να κατατίθενται έως τις 21 Ιουνίου που προηγείται του επίμαχου έτους εισαγωγής, συνοδευόμενες από την απόδειξη που αναφέρεται στο άρθρο 2 παράγραφος 6.
Κάθε ενδιαφερόμενος επιτρέπεται να καταθέσει μία μόνον αίτηση. Σε περίπτωση που ο ίδιος ενδιαφερόμενος υποβάλει περισσότερες από μία αιτήσεις, τότε όλες οι αιτήσεις του κρίνονται ως μη αποδεκτές. Καμία αίτηση για δικαιώματα εισαγωγής δεν πρέπει να υπερβαίνει κατά 10 % τις διαθέσιμες ποσότητες.
Μετά τον έλεγχο των υποβληθέντων εγγράφων, τα κράτη μέλη διαβιβάζουν στην Επιτροπή, το αργότερο έως τη δέκατη εργάσιμη ημέρα μετά την ημέρα πέρατος της περιόδου κατάθεσης των αιτήσεων, τον κατάλογο των αιτούντων και τις ποσότητες που έχουν ζητήσει."
4. Μετά το άρθρο 5, παρεμβάλλεται το ακόλουθο άρθρο 5α: "Άρθρο 5α
1. Η εγγύηση για τα δικαιώματα εισαγωγής καθορίζεται σε 3 ευρώ ανά κεφαλή. Πρέπει να κατατίθεται στην αρμόδια αρχή από κοινού με την αίτηση παραχώρησης δικαιωμάτων εισαγωγής.
2. Για τη χορηγούμενη ποσότητα πρέπει να ζητούνται πιστοποιητικά εισαγωγής. Η υποχρέωση αυτή αποτελεί πρωτογενή απαίτηση κατά την έννοια του άρθρου 20 παράγραφος 2 του κανονισμού (ΕΟΚ) αριθ. 2220/85.
3. Εάν η απόφαση της Επιτροπής σχετικά με την παραχώρηση δικαιωμάτων σύμφωνα με το άρθρο 5 συνεπάγεται τον καθορισμό ποσοστού μείωσης, η συνιστώμενη εγγύηση αποδεσμεύεται για τα δικαιώματα εισαγωγής που υπερβαίνουν τα χορηγούμενα δικαιώματα."
5. Στο άρθρο 6 προστίθεται η ακόλουθη παράγραφος 8: "8. Κατά παρέκκλιση από το άρθρο 9 παράγραφος 1 του κανονισμού (ΕΟΚ) αριθ. 1291/2000 της Επιτροπής(11), τα πιστοποτητικά εισαγωγής, που εκδίδονται στο πλαίσιο του παρόντος κανονισμού, δεν είναι μεταβιβάσιμα και δεν παρέχουν δικαίωμα για τη δασμολογική ποσόστωση παρά μόνον εάν αφορούν ονόματα ίδια με εκείνα που εμφαίνονται στις διασαφήσεις θέσης σε ελεύθερη κυκλοφορία που τα συνοδεύουν."
Άρθρο 4
Ο κανονισμός (ΕΟΚ) αριθ. 1247/1999 τροποποιείται ως εξής:
1. Στο άρθρο 2, η παράγραφος 1 αντικαθίσταται από το ακόλουθο κείμενο: "1. Για να χρησιμοποιηθεί η ποσόστωση που προβλέπεται στο άρθρο 1, ο αιτών πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης πρέπει να αποδείξει κατά τρόπο που ικανοποιεί τις αρμόδιες αρχές του ενδιαφερόμενου κράτους μέλους ότι εισήγαγε ή/και εξήγαγε κατά τους δώδεκα μήνες που προηγούνται του εν λόγω έτους εισαγωγής, τουλάχιστον 75 ζώα που υπάγονται στον κωδικό ΣΟ 0102 90. Ο αιτών πρέπει, επίσης, να είναι εγγεγραμμένος σε ένα εθνικό μητρώο ΦΠΑ.
Ωστόσο, για το έτος εισαγωγής που αρχίζει την 1η Ιουλίου 2001 και λήγει στις 30 Ιουνίου 2002, η περίοδος αναφοράς που αναφέρεται στο πρώτο εδάφιο αρχίζει την 1η Ιουλίου 1999 και λήγει στις 30 Ιουνίου 2000."
2. Μετά το άρθρο 4, παρεμβάλλεται το ακόλουθο άρθρο 4α: "Άρθρο 4α
1. Η εγγύηση για τα δικαιώματα εισαγωγής καθορίζεται σε 3 ευρώ ανά κεφαλή. Πρέπει να κατατίθεται στην αρμόδια αρχή από κοινού με την αίτηση παραχώρησης δικαιωμάτων εισαγωγής.
2. Για τη χορηγούμενη ποσότητα πρέπει να ζητούνται πιστοποιητικά εισαγωγής. Η υποχρέωση αυτή αποτελεί πρωτογενή, απαίτηση κατά την έννοια του άρθρου 20 παράγραφος 2 του κανονισμού (ΕΟΚ) αριθ. 2220/85.
3. Εάν η απόφαση της Επιτροπής σχετικά με την παραχώρηση δικαιωμάτων σύμφωνα με το άρθρο 4 συνεπάγεται τον καθορισμό ποσοστού μείωσης, η συνιστώμενη εγγύηση αποδεσμεύεται για τα δικαιώματα εισαγωγής που υπερβαίνουν τα χορηγούμενα δικαιώματα."
3. Στο άρθρο 5 προστίθεται η ακόλουθη παράγραφος 8: "8. Κατά παρέκκλιση από το άρθρο 9 παράγραφος 1 του κανονισμού (ΕΚ) αριθ. 1291/2000, τα πιστοποιητικά, εισαγωγής, που εκδίδονται στο πλαίσιο του παρόντος κανονισμού, δεν είναι μεταβιβάσιμα και δεν παρέχουν δικαίωμα για τη δασμολογική ποσόστωση παρά μόνον εάν αφορούν ονόματα ίδια με εκείνα, που εμφαίνονται στις διασαφήσεις θέσης σε ελεύθερη κυκλοφορία που τα συνοδεύουν."
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Ιουνίου 2001.

Labels: 3
5
6